Orang Korea di Malaysia

Pada tahun 2015, seramai 12,690 orang Korea menetap di Malaysia, menjadikan mereka sebagai komuniti Korea ke-22 terbesar di luar negara, dan yang kelima terbesar di Asia Tenggara.

## Sejarah penghijrahan
Sejarah orang Korea di Malaysia kembali hampir setengah abad; Malaysia dan Korea Selatan menjalin hubungan diplomatik pada tahun 1960, dan pada dekad berikutnya, ketika Malaysia menghadapi kekurangan doktor, sejumlah doktor asing, termasuk orang Korea dan Filipina, telah dibenarkan untuk berlatih di Malaysia.  

## Demografi dan sebaran

Komuniti Korea di Malaysia kebanyakannya terdiri daripada golongan migran yang bekerja di syarikat Korea Selatan serta wujud peningkatan jumlah pelajar antarabangsa. Bilangan pesara yang termasuk dalam program imigresen Rumah Kedua Saya di Malaysia juga semakin meningkat. Sebilangan besar penduduk Korea tertumpu di Kuala Lumpur dan Selangor, terutama di Ampang, di mana sebuah kota khas Korea mula tumbuh. Populariti drama Korea juga diantara penyebab ramai rakyat Korea mula berhijrah ke sana. Selain tiu juga, pelaburan harta tanah adalah faktor lain yang menarik orang Korea untuk berhijrah ke Malaysia kerana terdapat cukai yang dikenakan kepada orang yang memiliki lebih daripada dua harta tanah di Korea. Malaysia adalah pasaran kedua paling popular untuk pelaburan harta tanah luar negara oleh orang Korea.

Kira-kira 200,000 pelancong Korea Selatan datang ke Malaysia pada tahun 2006 dengan Kota Kinabalu sebagai destinasi paling popular. Projek Terminal Minyak dan Gas Sabah di Kimanis, Papar telah membawa pekerja Korea Selatan dari Samsung Engineering untuk bekerja dan tinggal di sana sehingga terminal itu siap pada bulan Disember 2013.

Terdapat juga beberapa orang Korea Utara yang bekerja di Sarawak dalam industri lombong. Menjelang September 2017, Jabatan Imigresen negeri mengesahkan tiada lagi orang Korea Utara yang bekerja di Sarawak dengan lombong arang batu juga telah menghentikan operasi mereka.

## Pendidikan
Kira-kira 2,000 orang Korea di Malaysia ialah pelajar; persekitaran berbilang budaya di Malaysia memberi mereka peluang untuk berlatih bahasa Inggeris serta mempelajari bahasa lain seperti bahasa Cina atau bahasa Melayu. Gereja-gereja Korea membentuk bahagian penting dalam kehidupan sosial mereka. Ibu bapa mereka juga lebih memilih Malaysia daripada negara lain kerana beberapa sebab. Kos sara hidup dan pendidikan yang rendah di Malaysia adalah faktor penarik utama; ibu bapa juga percaya bahawa Malaysia menawarkan persekitaran belajar bahasa Inggeris yang lebih baik daripada negara jiran. Seorang wakil dari satu syarikat Seoul yang membantu mengatur pengajian di luar negara untuk pelajar tempatan menganggarkan bahawa 90% pelajar Korea yang pergi ke Asia Tenggara memilih Malaysia sebagai destinasi mereka. Ramai ibu bapa Korea datang ke Malaysia dengan anak-anak mereka yang masih kecil usia sekolah, sementara ayah pencari nafkah masih ketinggalan di Korea Selatan dan menghantar wang untuk menolong mereka.

Sekolah hujung minggu pertama yang didaftarkan secara rasmi untuk warganegara Korea, Sekolah Korea Malaysia, ditubuhkan pada 7 Disember 1974; sekolah ini mempunyai 26 guru dan mendaftarkan 148 pelajar . Sekolah hari pertama untuk keluarga Korea, Sekolah Korea Malaysia, dibuka di Cyberjaya pada tahun 2016.

## Penetap ternama
Berikut merupakan artis-artis Korea yang pernah tinggal di Malaysia. Antara sebab-sebab mereka tinggal di Malaysia ialah menjalankan pengambaran bagi video muzik bagi pihak kumpulan-kumpulan dan penyanyi-penyanyi tersebut.

# Isaac (In2It) 
# Han (Stray Kids)
# Seo Kang-joon
# Got7
# Sanna (Twice)
# Super Junior
# Taeyoung (CRAVITY)
# BTS 
# Doyoung (Treasure)
# Jang Han-byul

## Lihat juga

* Bahasa Inggeris Malaysia
* Orang Jepun di Malaysia

## Rujukan

## Bacaan lanjut

*